༄༅། །རྡོ་རྗེ་ཕུར་པ་མཁོན་ལུགས་ཀྱི་བསྙེན་ཡིག་
དཔལ་ཆེན་ཐུགས་ཐིག་ཅེས་བྱ་བ་
བཞུགས་སོ། །
འཁོར་བ་ཕུར་བུ་ཡེ་ཤེས་འཁོར་ལོ་རུ། །བྱིན་རློབ་གློག་ལྟར་མྱུར་བའི་ཕྲིན་ལས་
སྐུར། །བདེ་གཤེགས་གསང་བ་ཡོངས་སུ་རྫོགས་པ་དེས། །ཚེ་རབས་ཀུན་ཏུ་
མི་འབྲལ་རྗེས་འཛིན་མཛོད། །འཁོན་སྟོན་རྡོ་རྗེ་ཅན་རྣམས་ཀྱི། །བྱིན་འདུས་
གསང་བདག་སྒྲོལ་བའི་མགོན། །དབྱེར་མེད་དཔལ་ལྡན་བླ་མའི་ཞབས། །རིགས་
ཀྱི་ཅོད་པན་མཆོག་ཏུ་བཅིངས། །དེ་ཡི་མཐུ་ལ་ཀཱི་ལ་ཡའི། །ངེས་གསང་ཆ་ཙམ་
རིག་པ་དེས། །གཞན་ལའང་སྨན་ཆེན་འབྲས་བུ་བཞིན། །ཕན་འདོད་ཡིག་ཆུང་
ཅུང་ཟད་འབྲི། །དེའང་རྡོ་རྗེ་ཕུར་པ་རྩ་ཐུང་གདམས་ངག་ཅན་གྱི་ལུགས་བསྐྱེད་
རྫོགས་ཕྲིན་ལས་དང་བཅས་པས་མཆོག་ཐུན་དངོས་གྲུབ་སྒྲུབ་པར་བྱེད་པ་ལ།
དབང་གི་ཆུ་བོས་རྒྱུད་སྨིན་ཅིང༌། གཞུང་བཤད་ཆུ་བོས་བསྒོམ་བྱ་གཏན་ལ་ཕེབ་
པའི་གང་ཟག་གིས། གདམས་པ་ཉམས་ལེན་གྱི་ཆུ་བོ་ལ། མན་ངག་གནད་ཀྱི་ཆུ་
བོས་གཟེར་བཏབ་ནས་གྲོལ་བྱེད་ཀྱི་ལམ་སྒོམ་པའི་ཚུལ་ལ། སྟོད་ལས་དང་འབྲེལ་
བ་བསྐྱེད་རྫོགས་ཀྱི་ཐབས་ཟབ་མོས་བྱང་ཆུབ་སྒྲུབ་པ་ལམ་གྱི་གཞིར་བཟུང༌། སྨད་
ལས་དང་འབྲེལ་བ་དྲག་པོའི་མངོན་སྤྱོད་ཀྱིས་བར་ཆད་བསལ་བ་ལམ་གྱི་ཆ་རྐྱེན་
རྒྱུ་བྱས་ཏེ་ཉམས་སུ་ལེན་པ་ལ་གཉིས་འབྱུང༌། དེ་ལའང་སྤྲོས་བཅས་སྤྲོས་མེད་
དང་། སྨིན་སློབ་མོས་སློབ་ཀྱི་དབྱེ་བ་མང་དུ་འགྱུར་བ་ལས། འདིར་འཆད་པར་བྱ་
བ་གཉིས། རྒྱུད་ལུང་གི་དངོས་བསྟན་མོས་སློབ་དང༌། ཤུགས་བསྟན་སྤྲོས་མེད་ཀྱི་
བསྙེན་རྐྱང་ཙམ་བྱ་བའོ། །དང་པོ་ལ་གཉིས། ས་བཅད་ཀྱི་དམིགས་འཛིན་པ། ལག་
369

ཀོང་སྤྲུལ་ཡོན་ཏན་རྒྱ་མཚོས་མཛད།
ལེན་རྒྱས་པར་ཕྱེ་བའོ། །དང་པོ་ནི། སྤྱི་བཤགས་བྱ་བ་ནས་རྫས་བཀྲམ་པ་ཡན་
ཆད་ཡེ་ཤེས་ཀྱི་ལྷ་བསྙེན་པས་བསྙེན་པ་སྟེ། རྒྱུད་ལས། ཆོས་ཉིད་ཀྱི་བདེན་པའོ་
ཞེས་པས་བསྟན་ཏོ། །མཚམས་བཅད་པ་ནས་ལྷག་ཆོག་གི་བར་ཀཱི་ལ་ཡ་བསྡུས་
རྒྱས་གསུམ་སོགས་ཀྱིས་ཡེ་ཤེས་པ་དང་དམ་ཅན་ཉེ་བར་བསྙེན་པ་སྟེ། གསང་
སྔགས་ཀྱི་བྱིན་གྱིས་བརླབས་པའོ་ཞེས་པས་བསྟན་ཏོ། །དེ་ནས་ངན་སྔགས་ཀྱི་
རྒྱལ་པོ་དྲུག་གིས་ལས་སྒྲུབ་པའི་བར་ནི་སྒྲུབ་པ་སྟེ། སངས་རྒྱས་ཀྱི་མཐུའོ་ཞེས་
པས་སོ། །ཚེ་ཁྲུས་ཀྱི་དགོངས་པས་གདབ་པ་མནན་སྲེག་འཕང་གསུམ་གྱིས་
མཇུག་སྡུད་པའི་བར་ནི་འཁོར་བ་དབྱིངས་སུ་བསྒྲལ་བས་སྒྲུབ་ཆེན་ཏེ། ཨ་བྷི་
ཙརྻའི་དུས་ལ་བབས་པའི་བརྣག་པ་འདི་ཁོ་ནའོ་ཞེས་པས་སྟོན་པར་བཞེད་དོ། །
གཉིས་པ་བསྙེན་སྒྲུབ་ཡན་ལག་བཞིའི་ལག་ལེན་རྒྱས་པར་དབྱེ་བ་ལ་
བ་ལ་གསུམ།
དམིགས་བྱའི་ཡུལ་ལོ་ཏོག་ལྟ་བུ། སྒྲུབ་བྱེད་ཀྱི་ཐབས་སོ་ནམ་ལྟ་བུ། བསྒྲུབས་
པའི་འབྲས་བུ་ནས་འབྲས་ལྟ་བུའོ། །དང་པོ་ལ་གཉིས། རང་བཞིན་དམིགས་པར་
བྱ་བའི་ཡུལ་ཀུན་རྫོབ་ཙམ་དུ་ཕུང་ཁམས་སྐྱེ་མཆེད་སྣོད་བཅུད་ལྷར་ཤེས་ཤིང༌། དོན་
དམ་རང་བཞིན་མེད་པར་རྟོགས་པ་བདག་དོན་ཕུན་ཚོགས་ཤེས་རབ་ཀྱིས་བྱང་
ཆུབ་སྒྲུབ་པའི་ཡུལ་དང༌། སྙིང་རྗེས་དམིགས་པར་བྱ་བའི་ཡུལ་ཉམས་པ་བདུན་
ལྡན་གྱི་དགྲ་དང་ཐར་པ་ལ་བར་དུ་གཅོད་པའི་བགེགས་འཁོར་བ་དང་ངན་སོང་གི་
སྡུག་བསྔལ་ལས་སྒྲོལ་བ་གཞན་དོན་ཕུན་ཚོགས་སྙིང་རྗེས་མྱང་འདས་སུ་བསྒྲལ་
བའི་ཡུལ་ལོ། །གཉིས་པ་སྒྲུབ་བྱེད་ལ་ལྔ། ཕུན་སུམ་ཚོགས་པ་ལྔས་བསྒྲུབ་པའི་
གཞི་བཟུང་བ། དཀྱིལ་འཁོར་རྣམ་པ་གསུམ་གྱིས་དོན་གྱི་ཁོག་དབུབ་པ། ཁམས་
གསུམ་གྱི་སྲོག་ལ་དབང་བསྐུར་ཞིང་སྲོག་ཡེ་ཤེས་སུ་དབང་བསྐུར་བ། སྤྱན་དྲངས་
370

རྡོ་རྗེ་ཕུར་བའི་ཆོ་ག་དང་འགྲེལ་བཤད་བསྐྱེད་རྫོགས་སོགས་ཀྱི་སྐོར།
ཤིང་མཆོད་ཅིང་བསྙེན་ནས་དངོས་གྲུབ་བླང་བ། མནན་སྲེག་འཕང་གསུམ་གྱིས་
ལས་ཀྱི་མཇུག་བསྡུ་བའོ། །དང་པོ་ལ་ལྔ། གནས་རྫས་དུས་འཁོར་སྒྲུབ་པ་པོ་
རྣམས་སོ། །གནས་ལ་གཉིས། བསྙེན་སྒྲུབ་ཀྱི་གནས་ནི། རྒྱལ་བ་དང་གྲུབ་ཐོབ་
ཀྱིས་བྱིན་གྱིས་བརླབས་པ། སའི་དཔྱད་སྤྱིར་ལེགས་ཤིང་སྒོས་དབུས་སུ་དཔལ་
ཆེན་པོའི་དབྱིབས་ཅན་གྱི་རིའམ་བྲག་རི། མཚམས་རྣམས་སུ་ཕུར་སྲུང་དམ་ཅན་
གྱི་བླ་རྟགས་ཡོད་པ་རབ། མ་རྙེད་ན་རང་གི་ཡིད་དང་མཐུན་ཅིང་བར་དུ་གཅོད་
པའི་མི་དང་ལྷ་འདྲེས་བདག་ཏུ་མ་བཟུང་བའོ། །དྲག་པོའི་ལས་སྦྱོར་གྱི་གནས་ནི།
ལྷ་ཁང་གོག་པོ་ཕུང་ཤུལ་གྲོག་སྟོང་སོགས་ཤིན་ཏུ་གཉན་པ་ལ་བྱའོ། །རྫས་ནི་
འཚོ་བ་ཟས། རྐྱེན་ཟློག་མཚོན། ནད་ཟློག་སྨན། ལྷ་མཆོད་པའི་ཡོ་བྱད་སྒྲུབ་རྟེན་
མཆོད་པའི་རྫས་རྣམས་དང༌། དགྲ་བསད་པའི་ཡོ་བྱད་དགྲ་དང་བགེགས་ཀྱི་
ལིངྒ་ཐུན་རྫས། མནན་སྲེག་རྫ་ས་ལ་སོགས་པ་གཞུང་བཞིན་ཚོགས་པའོ། །དུས་ནི།
བསྙེན་ པའི་ དུས་ ར་ བ་ བཞིའི་ ཚེས་བརྒྱད་ཀྱི་སྔ་དྲོའམ། ཡར་ཚེས་གཟའ་སྐཪ་
བཟང་པོའི་ཆ་དང༌། སྒྲུབ་པའི་དུས་ཐ་ཆུང་བཞིའི་མར་གྱི་ཚེས་བརྒྱད་མགོ་ཕུར་
བདུད་ཀྱི་ཉི་མ་སོགས་གཟའ་སྐར་ངན་པའི་དགོངས་མོ་ལ་འཇུག་གོ
བསྙེན་པའི་སྐབས་ཞིང་སྔགས་ལྷན་སྐྱེས་སོགས་མཛེས་ལྡན་གྱི་ཡུམ།
།འཁོར་ནི་
སྒྲུབ་པའི་
སྐབས་ ཁ་ ཪལ་ མེ་ ཪག་ མ་ སོགས་སྒྲོལ་བའི་ཡུམ་དངོས་ སུ་ མེད་ན་མོས་པས་
ཁྱབ་དགོས་ཤིང༌། བསྙེན་སྒྲུབ་གཉིས་ཀར་ལུས་པོ་ཕུར་བུའི་དབྱིབས་སུ་འདུག་
ཅིང་དད་པ་དམ་ཚིག་སྙིང་སྟོབས་དང་ལྡན་པའི་གྲོགས་ཇི་ཙམ་འཛོམ་པའོ། །སྒྲུབ་
པ་པོ་ནི། སྔགས་སྤྱི་དང་ཁྱད་པར་ཕུར་པའི་ཆོས་ལ་མཁས་ཤིང་དབང་དང་དམ་
ཚིག་ལྡན་པ་བློ་མི་འགྱུར་ཞིང་སྙིང་རྗེ་ཆེ་བ། སྦྱོར་སྒྲོལ་ཟབ་མོའི་གནད་རིག་པས་
371

ཀོང་སྤྲུལ་ཡོན་ཏན་རྒྱ་མཚོས་མཛད།
ཉམས་སུ་ལེན་པ་ལ་ཚོམ་པ་མེད་པའོ། །གཉིས་པ་ལ་གཉིས། སྔོན་ཏུ་འགྲོ་བའི་
ལས་རིམ། དཀྱིལ་འཁོར་གསུམ་དངོས་བསྟན་པའོ། །དང་པོ་ལའང་བཞི་ལས
དང་པོ་སྤྱི་བཤགས་བྱ་ཞིང་ཕྱི་མཚམས་བཅད་པ་ནི། བསྙེན་སྒྲུབ་ལ་འཇུག་པར་
བརྩམས་པའི་ཚེ་སྒྲིབ་པ་སྦྱོང་ཞིང་བར་ཆད་མེད་པའི་ཆེད་དུ་སཱཙྪ་གདབ་པ། སྲོག་
བསླུ་དགེ་འདུན་ཆོས་སྟོན། དཀོན་མཆོག་གི་རྟེན་ལ་མཆོད་པ་སོགས་དགེ་བའི་
དཔུང་སྐྱེད་སྤྱི་དང༌། བྱིན་དང་ལྡན་པའི་ཕྱིར་འབུམ་རྒྱས་བསྡུས་གང་རུང༌། བདུད་
འདུལ་བའི་ཕྱིར་ཏོག་གཟུངས། སྒྲིབ་པ་སྦྱོང་བའི་ཕྱིར་སྤང་སྐོང༌། བཀྲ་ཤིས་པའི་
ཕྱིར་བཀྲ་ཤིས་བརྩེགས་པ་འདོན། ཚོགས་བསགས་པའི་ཕྱིར་ཆབ་གཏོར་དང་
གསང་སྔགས་ནང་གཏོར་སོགས་རྒྱ་ཆེན་པོ་བཏང༌། ཕྱི་མཚམས་ལ་གཉིས་ཀྱི།
སྣང་བ་མིའི་མཚམས་གཅོད་པ་ཐོ་བཞག་ནས་བསྙེན་སྒྲུབ་གྲོལ་གྱི་བར་དུ་རང་ཐོའི་
ཕྱིར་མི་འགྲོ །དམིགས་འོག་ཏུ་མ་ཆུད་པ་མི་ནང་དུ་མི་བཏང་། ཀ་ཅ་བཏང་ལེན་
མི་བྱ། མི་སྣང་བ་བགེགས་ཀྱི་མཚམས་གཅོད་པ་ལ་རྒྱལ་ཐོ་འཛུག་པ་དང༌། ཁྲོ་
བཅུའི་ཕུར་གདབ་གཉིས་བྱ་སྟེ། དེ་དག་ཀྱང་དཀྱིལ་ཆོག་བདུད་འཇོམས་རོལ་པ་
ལྟར་ལག་ཏུ་ལེན་པའི་ཚེ། ཕྱི་བཤགས་རྣམས་གྲུབ་ཅིང་སྒྲུབ་པའི་ཡོ་བྱད་ལེགས་
པར་ཚོགས་པ་ན། ཚིག་བདུན་གསོལ་འདེབས་སོགས་སྔོན་དུ་འགྲོ་བས། བདག་
ཉིད་གཉུག་མའི་ཧེ་རུ་ཀར་གསལ་ཏེ། སྔོན་འགྲོ་གཏོར་མ་བྱིན་རླབས། སྔགས་
ལན་གྲངས་བརྒྱ་རྩ་སོགས་ཀྱིས་བསྔོས། ཐེབ་ཀྱུས་ཁ་གསོས། མཐར་ཕྲིན་ལས་
བཅོལ་ལ་གཏོར་མ་གཤེགས། རང་གི་མདུན་དུ་ཆུ་གཉིས་ཉེར་སྤྱོད་ཙམ་བཤམ།
གནས་ཡོ་བྱིན་རླབས། སྐྱབས་སེམས། རྡོར་སེམས་ནས་ཏིང་ངེ་འཛིན་གྱི་དཀྱིལ་
འཁོར་བསྡུས་པ་བསྒོམ་བཟླས་བསྡུ་བའི་བར་བྱ། དེ་མཚམས་ས་ཆོག་གི་སྐོར་ནི་
372

རྡོ་རྗེ་ཕུར་བའི་ཆོ་ག་དང་འགྲེལ་བཤད་བསྐྱེད་རྫོགས་སོགས་ཀྱི་སྐོར།
སྒྲུབ་མཆོད་སོགས་ཀྱི་སྐབས་ལས་འདིར་མི་དགོས་པས། རང་ཉིད་རྡོ་རྗེ་གཞོན་
ནུར་གསལ་བའི་ང་རྒྱལ་དེ་དང་མ་བྲལ་བར་སྒྲུབ་ཁང་གི་ཕྱི་རོལ་གོམ་པ་བདུན་
བཅལ་པའི་སར་ཕྱོགས་བཞི་ཀར་རམ། མ་འཛོམ་ན་དེར་མོས་པས་སྒོ་མདུན་ལྟ་
བུར་རྒྱལ་ཆེན་གྱི་སྔགས་བྲིས་པའི་ཐོ་གཟུག་ལ་མཆོད་གཏོར་འདོན་བྱ་བཅས་
གཞུང་གསལ་བྱ། དེ་ནས་ཕུར་གདབ་བྱ་སྟེ། ཕུར་པ་བཅུ་སྐྱེར་བ་སོགས་ལས་
སོར་བརྒྱད་དམ་བཞིའི་ཚད་ཅན་གྱིས་ཀྱང་རུང་བས་གསར་དུ་བཟོས་ཤིང་དངོས་
སུ་གདབ་པ་སོགས་གྲུབ་ན་ལེགས་ལ། མ་གྲུབ་ན་དྲག་པོའི་ཕུར་པ་གཅིག་ལ་
བཅུཪ་མོས་པས་བསྐྱེད་གདབ་སོ་སོར་བྱས་མཐར་སྒོ་དྲུང་དུ་ཨེ་གྲུ་གསུམ་ལ་
གཟུག་ཀྱང་རུང་ཙམ་མོ། །གཉིས་པ་དམ་སྲི་མནན་པ་དང་སྒོ་བྱང་གདགས་པ་ནི་
གཞུང་གསལ་ལྟར་གསེར་སྐྱེམས། རཾ་ཡཾ་ཁཾ། ཨོཾ་ཨཱཿཧཱུྃ། ལན་གསུམ་གྱིས་བྱིན་
བརླབས་ནས། རིག་འཛིན་རྩ་བརྒྱུད་སོགས་ཀྱིས་མཆོད། མནན་རྗེས་ལས་བཞིའི་
བྲོ་བརྡུངས་ངེས་པར་བྱ་དགོས་པས། གཞུང་འདི་ཉིད་ཀྱི་མཇུག་བརྟན་མ་སྐྱོང་
བའི་རྗེས་འབྱུང་བ་དེ་ཉིད་འདིར་ལེན། སྒོ་བྱང་གཅིག་ལས་མི་བྱེད་ན་གཤིན་རྗེ་
གཤེད་ཡ་ཐེམ་ལ་གདགས། ར་སོག་ལ་དམ་སྲིའི་གཟུགས་བྲིས་པའི་སྙིང་གར།
ཡ་མ་དམ་སྲི་མཱ་ར་ཡ་ནན་བྲིས་པ་མ་ཐེམ་གྱི་འོག་ཏུ་གཞུག་ལ། གཤིན་རྗེ་གཤེད་
ཀྱིས་གདན་དུ་མནན་པར་བསམ། གསུམ་པ་ནང་མཚམས་བཅད་ཅིང་ནོང་བཤགས་
བྱ་བ་ནི། འོག་ཏུ་འབྱུང་བ་འདིར་བླང་སྟེ། སྭ་བྷཱ་བ་སོགས། ཀཱི་ལ་ཡ་བརྗོད་ཅིང༌།
སྟོང་པའི་ངང་ལས་བདག་ཉིད་དཔལ་ཆེན་པོ་ནས། བྷཉྫ་ར་ཎ་ཧཱུྃ་ཕཊ་བར་གྱིས་
བགེགས་གློ་བུར་དུ་འོངས་པ་བསྐྲད་ཅིང་བ་རྒྱལ་ནས་གཟིར་ཏེ་སྲུང་འཁོར་དྲུག་
རིམ་བརྟན་པར་བསྒོམས་ལ་འདི་ནི་བསྙེན་སྒྲུབ་གྲོལ་གྱི་བར་མི་བསྡུ་བར་ཐུན་འགོ་
373

ཀོང་སྤྲུལ་ཡོན་ཏན་རྒྱ་མཚོས་མཛད།
རྣམས་སུ་གསལ་འདེབས་བསྐྱར་མ་རེ་བྱའོ། །དེ་ནས་དེའི་འོག་གི །བླ་མ་ཡི་དམ་
སོགས་ཀྱིས་ཚོགས་ཞིང་གསལ་གདབ། རྡོ་རྗེ་སློབ་དཔོན་སོགས་ཀྱིས་ཚོགས་
བསགས་ཤིང་དམ་འཆའ་བ་ལན་གསུམ་སོགས་དང༌། སྤྱི་བཤགས་དྲི་མེད་བཤགས་
རྒྱུད་ལས་འབྱུང་བ་ཡེ་ཤེས་སྐུ་མཆོག དམ་ཚིག་ཉེར་བརྒྱད། ཡེ་ཤེས་མཁའ་འགྲོ།
ལྟ་བའི་ཀློང་བཤགས་རྣམས་དང༌། གཞུང་གསལ་སྒེར་བཤགས་རྣམས་ཚར་
གྲངས་ཅི་འགྲུབ་བརྗོད། བཤགས་པའི་ཡུལ་ཞི་ཁྲོ་རབ་འབྱམས་ཀྱི་སྤྱན་སྔར་སྔཪ་
བྱས་ཀྱི་དམ་ཚིག་ཉམས་ཆག་ལ་གནོང་འགྱོད་དྲག་པོ་དང༌། ཕྱིན་ཆད་སྲོག་ལ་
བབས་ཀྱང་མི་བྱེད་པའི་དམ་བཅའ་དང་བཅས་ཏེ་སེམས་མ་ཡེངས་པར་བརྗོད་
པའི་མཐར་བདེ་གཤེགས་ཡབ་ཡུམ་རྣམས་ཀྱི་སྦྱོར་མཚམས་ནས་བྱང་ཆུབ་སེམས་
ཀྱི་ཆུ་རྒྱུན་བྱུང་། བདག་གི་སྤྱི་བོ་ནས་ཞུགས། སྒྲིབ་གཉིས་བག་ཆགས་བཅས་
དག་པར་མོས་ལ་བཤགས་ཡུལ་བཤགས་མཁན་བཤགས་བྱ་ཐམས་ཅད་དོན་དམ་
དུ་མ་གྲུབ་པར་སྒྱུ་མ་ལྟ་བུར་ཤེས་པས་ཡུན་རིང་དུ་མཉམ་པར་བཞག མཐར་ཛཿ
ཧཱུཾ་བཾ་ཧོཿས་ཚོགས་ཞིང་བསྡུ། བཞི་བ་དཀྱིལ་འཁོར་བྲི་ཞིང་རྫས་བཀྲམ་པ་ནི།
འདིར་དྲག་པོ་ཆིག་ཆོད་ཀྱི་ལུགས་ཡིན་པས་ས་བརྟག་སློང་སྦྱོང་བཟུང་སོགས་
མི་དགོས་ཏེ་སྟེགས་བུའི་འོག་ཁྲུ་གང་བརྐོས་པའི་ནང་དུ་རོ་ལྔ་ལ་སོགས་པའི་ཉེས་
པས་མི་གོས་པ་དང༌། མ་མོ་མཁའ་འགྲོས་དུར་ཁྲོད་ཀྱི་གཞལ་ཡས་ཁང་དུ་མཐོང་
བའི་ཕྱིར། མི་རྟ་ཁྱི་བ་ལང་སྟེ་རུས་པ་ཆེན་པོ་ལྔ་བླུགས། དེའི་སྟེང་དུ་ཕྱི་རིན་པོ་
ཆེ་དང་ནང་ཐོད་པའི་གཞལ་ཡས་ཁང་དུ་མཐོང་བའི་ཕྱིར་བྷནྡྷ་མཚན་ལྡན་ གྱི་
ནང་དུ་རིན་པོ་ཆེ་སྣ་ལྔ། འབྲུ་ལྔ་དྲི་ལྔ་ལ་སོགས་པ་བླུགས་པ་བཞག་པའི་ཁར་ས་
གླུད་ཆག་གང་བ་བཞག་ལ་ལེགས་པར་གཅག་པའི་སྟེང་དུ་དཀྱིལ་འཁོར་སྟེགས་
374

རྡོ་རྗེ་ཕུར་བའི་ཆོ་ག་དང་འགྲེལ་བཤད་བསྐྱེད་རྫོགས་སོགས་ཀྱི་སྐོར།
བུ་བརྩིགས་པའི་ཁར་མི་ལྤགས་ཀྱི་གཡང་གཞིའམ། མ་འབྱོར་ན་གཡང་གཞི་གང་
རུང་དེར་མོས་པས་བཏིང་བ་ལ་བདག་ཉིད་འདུག སྒྲུབ་གྲོགས་ཡོད་ན། མེ་ཏོག་
ཐོགས་ལ། སེམས་ཅན་ཀུན་གྱི་དོན་གྱིས་ཤིག ཅེས་གསོལ་བ་གདབ་ཅིང་མེད་
ན་ཡིད་ཀྱིས་མོས་ལ། རང་བཞིན་དམིགས་བྱའི་ཡུལ་བསྒོམས་ལ། རྡོ་རྗེ་གཞོན་
ནུའི་རིག་འཛིན་རྣམས། །སོགས་ཤློ་ཀ་གཅིག་བརྗོད། ལངས་ཏེ་ཁ་ཤར་དུ་ཕྱོགས།
སྙིང་རྗེས་དམིགས་བྱའི་ཡུལ་བསྒོམས་ལ། སྙིང་རྗེས་བསྒྲལ་བའི་སོགས་གློ་ཀ་
གཅིག་བརྗོད་པ་ནི་མན་ངག་གིས་ས་བཟུང༌བའོ། །དེ་ནས་བ་བྱུང༌། གུར་གུམ།
རཀྟ་གསུམ་གྱི་ཆག་ཆག་གཞུང་ལྟར་གདབ། འདིའང་རྟོག་ཅན་གྱི་བློ་ངོར་བརྡའ་
རུ་མཛད་ཀྱི་དངོས་སུ་ན། དྲི་ཆེན། དྲི་ཆུ། རང་བྱུང་གི་རཀྟའོ། །དེ་ལྟར་མི་འགྲུབ་
ན་ཕྱིའི་རྫས་དེ་དག་ལ་བདུད་རྩི་རིལ་བུ་བསྲེ་དགོས་སོ། །དེ་ནས་ཐིག་གི་བྱ་
བའང་གཞུང་ལྟར་ལ་རྡུལ་ཚོན་མི་འགྲུབ་ན་ཐིག་ཆེན་བརྒྱད་པོ་ལས་ཐིག་དང་། ཡེ་
ཐིག་ཙམ་གདབ། རྡུལ་ཚོན་འགྲུབ་ན་དུར་ཁྲོད་ཀྱི་རུས་པ་ཁ་བསྒྱུར་བ་ལ་བྱ་
དགོས་ཤིང་དེ་ཙམ་མི་འགྲུབ་ན་རུས་པའི་ཕྱེ་མ་བསྲེ་དགོས། རས་བྲིས་ལའང་སྐྱ་
ཞལ་གྱི་གསེབ་ཏུ་ཁྲག་དང་རུས་ཆེན་བཏང་བ་མན་ངག་ཡིན་ནོ། །དཀྱིལ་འཁོར་
གྱི་མན་ངག་དྲུག་ཏུ་སློབ་དཔོན་ཆེན་པོས་གསུངས་པ་ལས། བསྙེན་པའི་སྐབས་
འཁོར་ལོ་རྩིབས་བརྒྱད། སྒྲུབ་པའི་སྐབས་རྒྱ་མདུད་དགུ་པ། ལས་སྦྱོར་སྐབས་ཨེ་
ཁྲམ་ཉེར་གཅིག་སོགས་སོ་སོའི་སྐབས་དང་བསྟུན་དགོས་ཤིང༌། དེའང་བསྙེན་
སྒྲུ